มีอาหารเจ็บผิวหนังเมื่อถูกสัมผัส เจ็บทุกส่วนที่เป็นผิวหนังเลย เกิดจากอะไรคะ
สวัสดีค่ะ อาการเจ็บที่ผิวหนังเมื่อถูกสัมผัส อาจเกิดจาก1. เป็นอาการปวดประสาท ซึ่งเกิดได้จากหลายสาเหตุ เช่น- ปลายประสาทอักเสบ เช่น ภายหลังอาการติดเชื้องูสวัด แต่จะปวดตามบริเวณที่เคยมีผื่นขึ้น หรือปลายประสาทอักเสบจากโรคเบาหวาน โรคไตเรื้อรัง โรคภูมิแพ้ตนเองชนิดต่างๆ มีภาวะไทรอยด์ฮอร์โมนต่ำ ติดสุราเรื้อรัง ขาดวิตามินบี 1 บี 6 บี 12 หรือไนอะซิน ติดเชื้อ HIV เป็นผลจากการได้รับยาเคมีบำบัด ได้รับสารพิษหรือโลหะหนัก เป็นต้น- โรคที่ไขสันหลัง เช่น เนื้องอกที่ไขสันหลัง หรือเคยได้รับอุบัติเหตุที่ไขสันหลัง- โรคของสมอง เช่น โรคหลอดเลือดสมอง สมองอักเสบ โรคปลอกประสาทเสื่อมแข็ง เป็นต้น2. ความสามารถในการต่อต้านความเจ็บปวดลดลง (pain tolerance) เช่น กำลังมีการติดเชื้อ มีไข้ไม่สบายต่างๆ อดนอน นอนไม่หลับ มีความเครียด ซึมเศร้า เป็นมะเร็ง เป็นต้นหากอาการเจ็บที่ผิวหนังเป็นต่อเนื่องไม่หายไป หรือมีอาการผิดปกติอื่นๆ ของร่างกาย ก็ควรไปพบแพทย์เพื่อตรวจหาสาเหตุค่ะ ในเบื้องต้น ก็ควรนอนหลับพักผ่อนให้เพียงพอ ไม่เครียด ไม่ดื่มแอลกอฮล์ ไม่สูบบุหรี่หรืออยู่ใกล้ผู้ที่สูบบุหรี่ค่ะ